What Age to Get Married?

1. **תלמוד בבלי מסכת קידושין דף כט עמוד ב – ל עמוד א**

משתבח ליה רב חסדא לרב הונא בדרב המנונא דאדם גדול הוא, א"ל: כשיבא לידך הביאהו לידי. כי אתא, חזייה דלא פריס סודרא, א"ל: מאי טעמא לא פריסת סודרא? א"ל: דלא נסיבנא. אהדרינהו לאפיה מיניה, א"ל: חזי, דלא חזית להו לאפי עד דנסבת. רב הונא לטעמיה, דאמר: בן עשרים שנה ולא נשא אשה - כל ימיו בעבירה. בעבירה סלקא דעתך? אלא אימא: כל ימיו בהרהור עבירה. אמר רבא, וכן תנא דבי ר' ישמעאל: עד כ' שנה, יושב הקב"ה ומצפה לאדם מתי ישא אשה, כיון שהגיע כ' ולא נשא, אומר: תיפח עצמותיו. אמר רב חסדא: האי דעדיפנא מחבראי - דנסיבנא בשיתסר, ואי הוה נסיבנא בארביסר, הוה אמינא לשטן גירא בעיניך. א"ל רבא לר' נתן בר אמי: אדידך על צוארי דבריך, משיתסר ועד עשרים ותרתי, ואמרי לה: מתמני סרי עד עשרים וארבעה. כתנאי: אחנוך לנער על פי דרכו - ר' יהודה ורבי נחמיה, חד אמר: משיתסר ועד עשרים ותרתין, וחד אמר: מתמני סרי ועד עשרים וארבעה.

1. **מהרש"א חידושי אגדות מסכת קידושין דף כט עמוד ב**

חזי דלא חזית אפי עד דנסבת כו' דאמרינן **אסור להסתכל פני רשע** והיה מחשיבו בלא אשה כרשע כדאמר כל ימיו בהרהור עבירה וק"ל:

1. **המקנה מסכת קידושין דף כט עמוד ב**

גמרא חזי דלא חזית לאפי וכו'. עיין במהרש"א ז"ל שלא רצה רב הונא להסתכל בו ע"ש. אין משמעות הלשון כן דמשמע מלשון דלא חזית לאפי' שלא יקבל רב המנונא פניו. ונראה דהיינו דאמרו חז"ל כל המקבל פני רבו כאילו מקבל פני שכינה ורמז לו למה שאמרו חז"ל ביבמות דף ס"ד **דכל שאינו עוסק בפרי' ורבי' גורם לשכינה שתסתלק מישראל לכך סילק פניו ממנו.**

1. **מהרש"א חידושי אגדות מסכת קידושין דף כט עמוד ב**

הקב"ה מצפה לאדם כו' כיון שהגיע לכ' שנין ולא נשא אומר תיפח עצמותיו כו' אמר שהקב"ה מצפה כו' כדאמרינן ביבמות **כל שאינו מקיים פ"ו כאילו ממעט הדמות ואמר תיפח עצמותיו לפי שג' שותפין באדם ומאביו נבראו העצמות כדאמרינן במס' נדה וזה שאינו מקיים פ"ו וממעט הדמות מהעצמות במדה זו תיפח עצמותיו**:

1. **פתח עינים מסכת קידושין דף כט עמוד ב**

אמר רבא וכן תנא דבי ר"י עד עשרים שנה יושב הקב"ה ומצפה לאדם מתי ישא אשה כיון שהגיעו ך' ולא נשא אומר תפח עצמותיו של אותו האיש. איכא למידק מאי איריא עצמותיו דנקט וכבר מהרש"א בח"א ישב ודרש כפי דרכו ע"ש אמנם אפשר לפי פשוטו **דתחילת הבריאה האשה נבראת מצלעותיו עצם מעצמיו וזה שלא נשא תפח עצמותיו שמשם נבראת האשה.**

**י"ג**

1. **שולחן ערוך אבן העזר הלכות פריה ורביה סימן א**

מצוה על כל אדם שישא אשה בן י"ח, והמקדים לישא בן י"ג, מצוה מן המובחר, אבל קודם י"ג לא ישא דהוי כזנות

1. **חלקת מחוקק סימן א**

אע"ג דכל המצות חייב לקיים מיד כשנעשה בן י"ג מ"מ מצוה זו קבלו חז"ל שבן י"ח לחופה מאחר שצריך ללמוד קודם שישא אשה (כמבואר בש"ע טי"ד סי' רמ"ו סעיף ב') התחלת למוד גמ' הוא מבן ט"ו ואילך:

1. **שולחן ערוך הרב יורה דעה הלכות תלמוד תורה פרק ג**

ולכן בימיהם שהיו לומדים עם הנערים מבן עשר שנים ואילך חמש שנים משנה וחמש שנים תלמוד שהם הטעמים בדרך קצרה אם לא היה נושא כשעברו עליו עשרים שנה היה עובר על מצות עשה של תורה פרו ורבו ותחלת זמנה הוא מבן שמונה עשרה כי גם אחר הנישואין יוכל ללמוד ב' או ג' שנים בלי טרדה גדולה כל כך בטרם יוליד בנים הרבה:

1. **דרך חיים על אבות פרק ה**

ואמר בן שלש עשרה למצות ודבר זה מפני שכל זמן שהאדם קטן אין ראוים לו המצות שיהיה מחוייב בהם עד שבא לכלל איש, והמצות הם גזירות על האדם שמחוייב בהם האדם, ולא שייך צווי ואזהרה אלא למי שהוא איש ועל זה שייך אזהרה אבל מי שאינו איש לא מקבל צואה ואזהרה כמו שהם דברי תורה, אבל יש מצוה לדבר עם התינוק בלשון רכה ולחנך אותו והזמן הוא בן שלש עשרה, וזה מפני כאשר הוא בן שלש עשרה מביא שתי שערות ודבר זה מורה על שהוא איש כאשר הביא שתי שערות במקום ערוה וראוי להיות מקבל גזירות ואזהרות בכח כי כאיש גבורתו ומקבל הגזירה שהוא בכח ובגבורה. **ואמר בן שמונה עשרה לחופה, פירוש דבר זה כי האדם אין גידול שלו בקומתו עד שהוא בן שמונה עשרה ונשלם אז גידול שלו כאשר הוא בן י"ח, ומאז חייב להשלים עוד עצמו באשה כי כל זמן שלא נשא אינו אדם שלם**

1. **קרן אורה מסכת יבמות דף סב עמוד ב**

גמרא והמשיאן סמוך לפירקן כו'. דעת התוס' ז"ל (ד"ה סמוך) דסמוך לפירקן בבנים היינו קודם י"ג. אבל הרמב"ם ז"ל כתב (ה' איסו"ב פכ"א הכ"ה) דקודם י"ג הוי בעילת זנות וסמוך לפירקן היינו סמוך לזמן הנישואין באיש, כדתנן (אבות פ"ה מכ"א) בן י"ח לחופה, דעשה זו דפריה ורביה לא חיילא מיד בשנת י"ג ככל המצות דחובת הגוף הם בתמידות, **ומצוה זו עיקרה היא לישוב העולם, ע"כ אינה מחויבת אלא בהויתו לאיש בישוב העולם**.

היתר של לימוד התורה:

1. **רמב"ם הלכות אישות פרק טו**

האיש מצווה על פריה ורביה אבל לא האשה, ומאימתי האיש נתחייב במצוה זו מבן שבע עשרה, וכיון שעברו \* עשרים שנה ולא נשא אשה הרי זה עובר ומבטל מצות עשה, **ואם היה עוסק בתורה וטרוד בה והיה מתירא מלישא אשה כדי שלא יטרח במזונות ויבטל מן התורה הרי זה מותר להתאחר, שהעוסק במצוה פטור מן המצוה וכל שכן בתלמוד תורה**

1. **בית שמואל סימן א**

ה מותר להתאחר. כ"כ הרמב"ם והוא שאין יצרו מתגבר עליו **והרא"ש כתב קצבה לאותו לימוד לא ידענ' שלא יתכן שיתבטל פ"ו כל ימיו שלא מצינו זה אלא בן עזאי שחשקה נפשו בתורה,** **והרמב"ם משמע דס"ל באמת אין קצבה** לדבר אלא בן עזאי שחשקה נפשו בתורה היה לו היתר לבטל פריה ורביה אע"ג דהיה לו אפשר לישא אשה ולא יהיה לו טרחא משום מזונות והיינו מ"ש המחבר בסעיף אח"ז אבל אדם אחר צריך לישא אשה כשלא יהיה טרחא בשביל מזונות אבל אם יהיה טרח' בשביל מזונות ויצרו אינו מתגבר עליו מותר להתאחר כל זמן שאין יצרו מתגבר עליו ואין קצבה לדבר:

1. **שולחן ערוך הרב יורה דעה הלכות תלמוד תורה פרק ג**

א וכל מי שדעתו וכח זכרונו יפה שיוכל ללמוד ולזכור כל התורה שבעל פה כולה הרי זה(א) לא ישא אשה עד שילמוד תחלה תורה שבעל פה כולה שהן כל ההלכות בטעמיהן בדרך קצרה שהן פירוש כל התרי"ג מצות בתנאיהן ודקדוקיהן ודקדוקי סופרים ואח"כ ישא אשה ויעסוק אח"כ כפי הפנאי שלו בעיון ופלפול כל ימיו כפי כחו שאם ישא אשה תחלה יהיו רחיים בצוארו טרדת פרנסת אשתו ובניו ולא יוכל לעסוק בתורה כראוי כל כך ללמוד ולזכור כל ההלכות בטעמיהן שהן פירוש התרי"ג מצות ועיקר התורה שבעל פה ולכן נדחית מפני לימוד זה מצוה רבה של פריה ורביה אף שהיא גדולה מכל המצות והוא שאין יצרו מתגבר עליו ויוכל ללמוד בלא הרהורי עבירה רק שרוצה לישא כדי לקיים מצות פריה ורביה והרי הוא פטור ממנה כי היא נדחית מפני מצות תלמוד תורה השקולה כנגד כל המצות.

1. **שו"ת שבט הלוי חלק ח סימן רסה**

 אבל מודינא דכהיום שבזה עכ"פ אכשר דרא שתומכים באברכים לומדי תורה ואיכא הרבה צדקה וחסד שצריך בבא הזמן לקיים המצוה

1. **תשובות והנהגות כרך ד סימן ערה**

**אכן בזמננו שהפריצות ברחוב מושך בחורי ישראל להרהורי עבירה הקשים מעבירה, נראה דאף שבעוסק בתורה פטור ממצות פריה ורביה מ"מ לא שרי ליה לעבור איסור דהרהורי עברה ח"ו, ולכן ראוי להורים להקדים נישואי הבן לפני עשרים ככל האפשר אף שעוסק בתורה, וכ"ש אם יצא לעבודה והוא ברחוב דחייב מדינא להנשא, ומקיימין בזה מצוה רבה בזמנה**. ואין להם להורים לפטור עצמם מחמת קשיים, שהרי בלאו הכי יזדקקו אחר כך לכך, ומוטב להו להקדים לקיים חובתן כהלכה ואז זכותן כה"ג רב מאד ודו"ק היטב בזה.